***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**ΜΑΣΤΟΡΟΧΩΡΙΑ – ΓΡΑΜΜΟΣ – ΣΜΟΛΙΚΑΣ**

**Κόνιτσα, Μολυβδοσκέπαστη, Μπουραζάνι, Πυρσόγιαννη, Καστάνιανη, Γαναδιό, Βοϊδαμάτης**

**2 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **24/05** | **25/05** |

**1η ΗΜΕΡΑ: ΠΑΤΡΑ – ΜΟΛΥΒΔΟΣΚΕΠΑΣΤΗ – ΚΟΝΙΤΣΑ**

Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:00 αναχωρούμε μέσω Ιόνιας Οδού με ενδιάμεση στάση για το Μπουραζάνι, μια  εκτεταμένη  ημιορεινή   περιοχή στα βορειοδυτικά του νόμου Ιωαννίνων που περικλείεται από τους ορεινούς όγκους του Γράμμου, της Τύμφης και του άγνωστου μεθοριακού βουνού Νεμέρτσικα και θα φθάσουμε στην μονή Κοιμήσεως της Θεοτόκου Μολυβδοσκέπαστης του 7ο αιώνα. Το σημερινό μοναστήρι διατηρεί τη φρουριακή του όψη, έχει ανακαινισμένα κελιά, καμπαναριά και ένα θαυμάσιο κήπο. Επίσκεψη της μονής και στη συνέχεια θα αναχωρήσουμε για την Κόνιτσα, άφιξη νωρίς το απόγευμα και τακτοποίηση στο ξενοδοχείο. Είναι αμφιθεατρικά χτισμένη στην πλαγιά του βουνού Τραπεζίτσα κι έχει θέα την πεδιάδα της Κόνιτσας, όπου συναντώνται τρεις ποταμοί: Βοϊδομάτης, Αώος και Σαραντάπορος. Στην κεντρική πλατεία της Κόνιτσας, δεσπόζει ο ναός του Αγίου Νικολάου. Το σκηνικό της πόλης συνθέτουν τα παραδοσιακά πέτρινα κτίσματα, τα παλαιά αρχοντικά, τα πλακόστρωτα στενά, οι εκκλησίες και τα μοναστήρια που δίνουν τη δική τους ιδιαιτερότητα σε ολόκληρη την περιοχή. Στην απογευματινή μας περιπατητική περιήγηση θα δούμε την περιοχή όπου υπήρχε η οικία της Χάμκω, τον ναό του Αγίου Νικολάου, το σπίτι όπου έζησε τα νεανικά του χρόνια ο Άγιος Παίσιος

**2η ΗΜΕΡΑ: ΚΟΝΙΤΣΑ – ΜΑΣΤΟΡΟΧΩΡΙΑ – ΒΟΪΔΟΜΑΤΗΣ – ΠΑΤΡΑ**

Μία πλούσια σε επισκέψεις ημέρα, μας περιμένει σήμερα. Πρώτος μας σταμός είναι η Πυρσόγιαννη, το πιο ξακουστό χωριό από τα Μαστοροχώρια. Η γραφικότητα των πέτρινων κτισμάτων που άρχιζαν να κτίζονται από τον 17ο αιώνα και είναι πλούσια σε κτητορικές επιγραφές και λιθανάγλυφες παραστάσεις θα σας εντυπωσιάσουν. Είναι χτισμένη αμφιθεατρικά σε μία από της πλαγιές του Γράμμου στα 860 μ. με θέα τον Σαραντάπορο ποταμό. Συνεχίζουμε την διαδρομή μας για την Καστάνιανη, ένα πανέμορφο πέτρινο χωριό που ξεχωρίζει για το πλούσιο δάσος καστανιάς, βελανιδιάς και οξιάς. Τα πιο εντυπωσιακά αξιοθέατα του οικισμού είναι το παλιό σχολείο, οι οικία της οικογένειας Γκόσιου και η εκλησία του Αγίου Νικολάου που είναι αρχιτεκτονικό αντίγραφο της Μητρόπολης Αθηνών. Επόμενος σταθμός μας είναι το Γαναδιό. Παραδοσιακός οικισμός, χτισμένος στις παρυφές του Σμόλικα στα 886 μ. κυριολεκτικά πνιγμένο μέσα στο πράσινο των γύρω δασών. Στα αξιοθέατα του οικισμού συγκαταλέγονται: το Σχολαρχείο, το Παρθεναγωγείο, το κτίριο του Αμελικού και η εκκλησία των Παμμεγίστων Ταξιαρχών με τους 9 τρούλους. Θα κλείσουμε την θαυμάσια αυτή ταξιδιωτική μας εμπειρία στην Ήπειρο με την επίσκεψη μας στον Βοϊδομάτη. Όσοι επιθυμούν θα πεζοπορήσουμε μια βατή διαδρομή (συνολικής απόστασης 2 χλμ) δίπλα στον ποταμό Βοϊδομάτη με τα κρυστάλλινα νερά του έως τη πέτρινη γέφυρα της Κλειδωνιάς του 1853. Το απόγευμα θα αναχωρήσουμε για την Πάτρα, άφιξη στη πόλη μας το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο**  **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 24/04 με προκαταβολή | 100 € | 140 € |
| Για κρατήσεις που θα γίνουν από τις 25/05 | 110 € | 150 € |

**ΠΕΡΙΛΑΜΒΑΝΟΝΤΑΙ**

* Διαμονή σε ξενοδοχείο 3\*στην Κόνιτσαμε πρωινό σε μπουφέ
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **Προκαταβολή για κράτηση θέσης 70 €. Εξόφληση έως 3 ημέρες πριν την αναχώρηση**
* Δεν περιλαμβάνονται: o φόρος διαμονής και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 21 – 11 ημέρες πριν την έναρξη της εκδρομής παρακρατείται η προκαταβολή, σε διάστημα από 10 – 3 ημέρες το 50% της αξίας της εκδρομής και από 2 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.